Okresná prokuratúra Pezinok 
Šenkvická cesta 5, 902 01 Pezinok

Číslo: 1 Pv 215/14/1107	Pezinok, 23.11.2015 
EEČ : 2-14-75-2015

U Z N E S E N I E

Trestná vec:	obv. XXXXX 
Trestný čin:	Prečin Úverový podvod podľa § 222 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

Rozhodol: 	prokurátorka Okresnej prokuratúry Pezinok

Podľa § 217 odsek 1 Trestného poriadku vyslovujem, že obvinená:
1. XXXXX, rodné číslo: XXXXX
	dátum narodenia: XXXXX
	miesto narodenia: XXXXX 
	rodné priezvisko: XXXXX
	trvalé bydlisko: XXXXX XXXXX, Slovensko
	povolanie: predavačka
	väzba: nie 
ktorá je trestne stíhaná pre trestný čin:
- Prečin Úverový podvod podľa § 222 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov  

sa v skúšobnej dobe, určenej uznesením prokurátora Okresnej prokuratúry XXXXX zo dňa 20.8.2014 spisová značka 1 Pv 215/14/1107 ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia §217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

dňa 10.02.2014 v Pezinku v pobočke spoločnosti XXXXXo., XXXXX, XXXXX podpísala a predložila Žiadosť o úver č. XXXXX vo výške 1.000,-€, kde pri podpise predložila potvrdenie o výške príjmu na sumu 815,-€, pracovnú zmluvu, výplatné pásky a to všetko na firmu XXXXX., so sídlom XXXXX XXXXX, tiež doklad totožnosti na meno XXXXX, pričom následne vykonaným šetrením v XXXXX pobočka XXXXX, vysunuté pracovisko XXXXX bolo zistené, že menovaná v čase podania Žiadosti o úver, t.j. dňa 10.02.2014 v spol. XXXXX. nepracovala, čím svojím konaním uviedla spoločnosti XXXXX s.r.o., XXXXX, XXXXX do omylu v otázke splnenia podmienok na poskytnutie úveru a čím jej mohla spôsobiť prípadnú škodu

    

Uznesením prokurátora Okresnej prokuratúry XXXXX zo dňa 20.8.2014, spisová značka 1 Pv 215/14/1107 bola určená skúšobná doba pre jednotlivých obvinených nasledovne: 
1. XXXXX, dátum narodenia: XXXXX  
	12 mesiacov
 
Odôvodnenie: 

Uznesením prokurátorky Okresnej prokuratúry XXXXX zo dňa 20.08.2014, sp. zn. 1 Pv 215/14/1107 v zmysle § 216 ods. 1 Trestného poriadku podmienečne zastavené trestné stíhanie obv. XXXXX - XXXXX pre prečin úverového podvodu v štádiu pokusu podľa § 14 ods. 1 Trestného zákona k § 222 ods. 1 Trestného zákona na tom skutkovom základe ako je vyššie uvedené, pričom jej bola uložená skúšobná doba v trvaní 12 mesiacov, ktorá začala plynúť právoplatnosťou tohto rozhodnutia, t. j. dňom 30.08.2014.

	Po uplynutí skúšobnej doby boli prokurátorkou Okresnej prokuratúry XXXXX vyžiadané správy o povesti obvinenej, výpis z ústrednej evidencie priestupkov obvinenej a bola zabezpečená informácia či obvinená v súčasnosti nie je trestne stíhaná za skutok spáchaný po 30.08.2014. Zároveň bol zabezpečený aktuálny odpis z registra trestov obvinenej. Po doručení predmetných správ a registra trestov som tieto preskúmala a dospela som k záveru, že obvinená viedla v skúšobnej dobe podmienečne zastaveného trestného stíhania riadny život, iného trestného činu ani priestupku na úseku proti majetku sa nedopustila a tiež nebolo voči nej prokuratúrou podmienečne zastavené trestné stíhanie.

Vzhľadom na uvedené skutočnosti som rozhodla tak, ako je to uvedené vo výrokovej časti tohto uznesenia.

Právoplatnosťou tohto rozhodnutia nastávajú v zmysle § 217 ods. 4 Trestného poriadku účinky zastavenia trestného stíhania podľa § 9 ods. 1 písm. e) Trestného poriadku.

  
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)  

	JUDr. Zuzana Kokošková 
	 prokurátorka